ming030890/wiki-yue-high-quality huggingface dataset:
馬醉木屬

馬醉木屬（學名：Pieris）係杜鵑花目杜鵑花科嘅一個屬。
馬里

馬里共和國（簡稱馬里，法文：République du Mali）係非洲西北部一內陸國，面積有124萬平方公里，2020年估計有2000萬人口。法定語文係法文。而家畀軍人統治。
馬遠

《山徑春行圖》係馬遠嘅出名作品。
馬遠（1160年—1225年），字遙父，號欽山，係南宋一位傑出嘅山水畫家。原籍河中（而家嘅山西永濟附近）。
馬醉木

馬醉木（Pieris japonica） 係杜鵑花科馬醉木屬嘅一種植物，分佈喺中國東部、臺灣同日本。
朴宣映

朴宣映（粵拼：pok3 syun1 jing2，1989年5月30號—），係大韓民國嘅一個女藝人同埋歌手。
朴容夏

朴容夏，係大韓民國嘅一個男藝人同埋歌手。
朴寶藍

朴寶藍，係大韓民國嘅一個女藝人同埋歌手。
朴山達拉

朴山達拉，係大韓民國嘅一個女藝人同埋歌手。
朴孝信

朴孝信，係大韓民國嘅一個男藝人同埋歌手。
朴容主

朴容主，係大韓民國嘅一個男藝人同埋歌手。
朴宣浩

朴宣浩，係大韓民國嘅一個男藝人同埋演員。
朴彩英

朴彩英（粵拼：pok3 coi2 jing1，1997年2月11號—），藝名Rosé，係大韓民國一個女藝人同埋歌手，組合BLACKPINK成員之一。曾移民澳洲。2021年3月12號，佢憑單曲專輯《R》個人出道，喺韓國拎到六個一位，係首位銷量突破40萬嘅女藝人，並攞到兩項健力士世界紀錄。
朴子市

朴子市係中華民國臺灣嘉義縣嘅一個縣轄市，人口4萬。嘉義縣議會就喺呢度。
末吉隼也

末吉隼也（1987年11月18號—）係日本足球員，司職中場，效力福岡黃蜂。
末岡龍二

末岡龍二（1979年5月22號—）係日本足球員，司職中場，效力過新潟天鵝。
末吉塁

末吉塁（1996年7月26號—）係日本足球員，打中場位置，效力山形山神。
末日1000年

《末日1000年》（After Earth）係一部2013年美國科幻動作電影，由禮切沙也馬蘭做導演。主演係韋史密夫、積頓史密夫。
末岡圀孝

末岡圀孝（1917年2月1號—1998年11月10號）係大日本帝國足球員，司職後衞，曾經喺1940年爲日本足球代表隊出場1次。
末日危城II

《末日危城II》（Dungeon Siege II）係繼《末日危城》同《末日危城：亞蘭納傳奇》之後嘅3年，Gas Powered Games同微軟遊戲工作室一齊開發嘅3D動作角色扮演遊戲。係前作嘅續篇作品，但劇情唔同。遊戲喺2005年8月16號賣初版。
香港中文大學學生會

香港中文大學學生會（簡稱：中大學生會）係香港中文大學嘅學生會，喺1971年成立，由新亞書院、崇基學院同聯合書院嘅學生會合併而成。地址范克廉樓地庫。
基本會員資格係全日制本科生，有超過萬五位。
香港中文大學文學院

香港中文大學文學院（CUHK Faculty of Arts），係香港中文大學屬下學院之一，喺1963年成立，提供本科生同研究生課程。
香港中文大學理學院

香港中文大學理學院係香港中文大學八大學院之一，而家設有4個學系同2間學院，另設有一綜合實驗室專門大樓（逸夫科學大樓）。理學院總部設喺香港中文大學科學館，而中大嘅另一座理學院教學大樓係邵逸夫夫人樓（LSB）。

本科生課程
逸夫科學大樓
所有教學部門都會開辦對應嘅主修課程，另外統計系同數學系分別同商學院同工程學院舉辦跨學院雙學位課程，以符合社會對各類人才嘅需求
。
理學院喺零九至一零年學年起推出生命科學學院統一招生計劃，學生選科更具彈性。新計劃畀學生喺確定主修課程前，有更多機會了解自己喺各個生命科學學科嘅興趣同能力，從而作出最正確嘅選擇。生命科學學院包括六個主修課程，分別為生物化學、生物學、細胞同分子生物學、環境科學、食品同營養科學同埋分子生物技術學。

碩士/博士課程
所有教學部門都提供對應嘅主修哲學碩士（MPhil）、哲學博士（PhD）或理碩士（MSc）課程。另外，修讀生命科學課程嘅本科畢業生可以報讀醫學院嘅生物醫學碩士/博士課程。
香港中文大學社會科學院

香港中文大學社會科學院（CUHK Faculty of Social Science），係香港中文大學屬下學院之一，喺1963年成立，提供本科生同研究生課程。
香港中文大學衝突

香港中文大學衝突，參與者叫中大保衛戰，係2019年11月反送中運動嘅黎明行動引發嘅衝突，香港中文大學被香港警察入侵，中大入面嘅示威者（主要係中大學生）同警方持續對峙，期間警方射咗二千幾粒催淚彈、橡膠子彈同出埋水炮車，諗住搿硬攻入中大，但喺示威者頑強抵抗同反擊下焗住撤退，而示威者喺擊退警方後亦主動撤離。事件亦受到全球唔同媒體嘅關注。
期間大學站遭到大規模破壞，被迫封閉，東鐵綫通返車之後好多日都要飛站，到12月21號至用得返。

各界對香港警察批評
香港監察之後發起學術界聯署，讉責香港警察嘅暴力行為，又促請香港政府捍衛學術自由同埋成立獨立調查委員會。參與嘅知名學者包括諾姆·杭士基、齊澤克、朱迪斯·巴特勒、揚尼斯·瓦魯法基斯、羅拔·彼得·佐治同埋史迪芬·平克。

保安組失蹤表現被批評
衝突期間，好多在場老師都諗辦法讓事態降溫，但保安組就被指唔見咗人，備受批評。

對被捕人士變相不公義審訊
去到2021年4月20號，其中一單有關嘅案件喺區域法院開審，而案中其中一名被捕人士黃亭陶喺首次提堂前已涉棄保潛逃，但控方仍然喺控罪書同埋開案陳詞大篇幅提及佢被捕嘅細節同埋相關證物，結果被法官李慶年質疑係將佢視為「變相被告」，又喺佢缺席下審訊，令佢冇機會解釋答辯，有損佢嘅利益。

審慎期間揭發警察虛假作供
去到2021年4月23號，區域法院就其中一單涉及呢次衝突嘅案件審訊時，有警員聲稱制服其中一名被噴催淚彈嘅被告後，見佢眼水鼻水直流，就用清水幫被告洗眼，但係法庭上嘅片段就揭發咗個警察講大話，片段顯示警察制服被告之後只係直接帶走佢，並無幫佢洗眼。另外，記事冊入面嘅拘捕時間亦有多番修改。
香港中文大學嘅文化事物

香港中文大學喺香港係兩間最悠久歷史嘅大學之一，亦因為咁，中文大學產生咗一啲屬於佢哋自己嘅文化事物。

CUSIS
CUSIS本來意思係中大學生資訊系統（Chinese University Student Information System），但伺服器嘅表現問題，不時成為中大人批評或者開玩笑嘅對象。有啲同學因為選擇自己嘅科目面對阻滯，不時會喺網上面話「屌CUSIS老母」。之後甚至有名為CUSIS老母嘅Facebook Page出現，佢哋嘅Admin喺2013年，仲連同其他中大學生，拍咗一個惡搞張國榮歌曲《Stand Up》嘅MV。
另外，2015年11月18號晚上，中大喺於新亞書院圓形廣場舉行「山城睇波」直播，中大政治與行政學系副教授馬嶽有份做旁述，佢接受《大學線》訪問嘅時候亦講笑話，冇諗過喺呢次賽事上網搶飛，「因為一定變CUSIS」，揶揄呢個系統嘅伺服器經常失靈。
香港中文大學工程學院

香港中文大學工程學院係香港中文大學八大學院之一，旗下嘅電子工程系係最早成立嘅學系（1970年），而家設有6個學系同9個研究中心，另設有一生物醫學工程研究生分部（Division of Biomedical Engineering）。工程學院總部設喺何善衡工程學大樓五樓，而中大嘅另一座工程大樓係蒙民偉工程學大樓。

本科生課程
蒙民偉工程學大樓
現時，5個學系都提供對應嘅主修課程，而計算機科學同工程學系則分有兩個主修：「計算機科學」同「計算機工程」。除機械同自動化工程學系外，所有學系都同時提供對應嘅副修課程；而系統工程同工程管理學系就提供「工程管理」同「金融工程」兩個副修。有關副修對大部分中大學生開放，而主修工程學科嘅學生，亦可選修大部份工程學院以外嘅副修。
除此之外，工程學院學生都同其他中大學生一樣，至少修讀99學分，同需修讀4個通識教育課程（共12學分）。入學方面嘅程序同中大相同，包括聯招同其他方法。
自2007年起，所有工程學系都提供同時修讀工商管理學士課程嘅選擇。獲派入六個工程學科之一嘅學生，可以喺頭三年修讀工程學科嘅同時，加插工商管理學院嘅學科，讀完第三年就攞到有關工程學學士資格，同喺第四年完成工商管理學士嘅餘下科目。學生攞唔攞到第二個學士，視乎佢嘅學術成績表現。不過，即使學生攞唔到工商管理學士，只要修讀唔少過18學分嘅工商管理學院課程（當中要包括指定課程），學生都攞到工商管理嘅副修資格。
同樣，工商管理學生亦可以作類似安排，喺頭三年加插工程學科。而成績表現符合資格嘅話，就可以喺第三同第四年分別攞到工商管理學士同相關工學士。
喺2010年，工程學院將提供生物醫學工程學士課程。

碩士/博士課程
所有學系都提供其對應嘅主修哲學碩士（MPhil）、哲學博士（PhD）或理碩士（MSc）課程。另外，生物醫學工程研究生分部亦提供生物醫學工程碩士。
系統工程同工程管理學系同時提供「電子商務同物理科技理碩士」（M.Sc. Programme in E-commerce and Logistics Technologies）同「物流同供應鏈行政理碩士」（EMSc Program in Logistics and Supply Chain Management）。
香港中文大學商學院

香港中文大學商學院（CUHK Business School），原名香港中文大學工商管理學院，係香港中文大學屬下學院之一，喺1974年成立，提供本科生同研究生課程。
香港中文大學教育學院

香港中文大學教育學院（CUHK Faculty of Education），係香港中文大學屬下學院之一，喺1965年成立，提供本科生、學位教師教育文憑同高級學位課程。
香港中文大學法律學院

香港中文大學法律學院（Faculty of Law, Chinese University of Hong Kong）係香港中文大學（中大）八大學院之一，2005年成立，係香港第三間大學法學院。

歷史
香港中文大學喺2004年提出嘅《2005/06至2007/08年度學術發展建議書》中，提出設立法律學院，提供法學士同研究院課程，教務會喺2004年3月3號通過有關建議，同將建議呈交大學教育資助委員會。2004年5月10號，官方正式宣佈中大將設立法律學院。
為設立法律學院，中大成立咗中文大學法律學院籌劃委員會，由香港資深大律師暨哈佛大學法學院客座教授梁定邦出任主席。法律學院籌組時得到曾任中文大學校董會主席嘅利國偉同香港法律界嘅李福善捐款設立兩個講座教席，資深大律師陳志海捐款同執業律師徐嘉儉捐贈藏書。
中大法律學部（School of Law）喺2005年9月已初步成立，當時十幾名法律業界人士同學者經已到法律學部就任，但學部未有提供任何課程。學部喺2006年始開辦法學本科同研究生課程。2008年8月1號法律學部正式升格為法律學院（Faculty of Law），係中大第八間學院，其時學院共有1100名學生（180名本科生同920名自費課程研究生）。「學院自2006年起開始提供法學本科同研究生課程，2008年起開辦P.C.LL.，而家學院有全職教職員約50人同學生約1200人。」
曾俊華

曾俊華，GBM，JP（粵拼：zang1 zeon3 waa4，John Tsang Chun-wah，1951年4月21號—），花名「鬍鬚曾」，係前香港特別行政區財政司司長。
2017年1月16號中華人民共和國國務院畀佢辭職，同月19號宣佈參選第5屆香港行政長官選舉，雖然佢喺候選人當中民望最高，但最後以365票落選。

簡歷
曾俊華有1仔1女。鐘意劍擊、睇書同睇戲。喺哈佛大學讀公共行政碩士。

參選行政長官
2017年1月19號，曾俊華宣佈參選行政長官。2月3號，佢搞眾籌去籌選舉經費，一個月時間總共有兩萬六人捐咗超過五百萬港紙。
曾侯乙墓

曾侯乙墓係中國湖北隨州郊外一座古墓，喺1978年出土，墓主人曾侯乙。曾國係西周一個姬姓諸侯，後來成為楚國忌附庸國。
喺1978年，因為隨州駐軍要擴建營房而發現，由軍官鄭國賢向上級呈報。墓入面除咗墓主人同女人陪葬者之外，重有出土文物七千多件，包括青銅器、漆器同玉器。文物之中最出名，可謂震驚中外忌，就係「曾侯乙編鍾」。
曼陀羅

曼陀羅（粵拼：maan6 to4 lo4；學名：Datura stramonium），又叫曼荼羅（maan6 tou4 lo4）或山茄（saan1 ke2），係茄科曼陀羅屬嘅一年生草本或常綠半灌木。原產印度，而家喺全球各地嘅熱帶同溫帶嘅荒地、旱地、住宅邊、有太陽嘅山坡、樹林邊或草地都可以搵到。

樣
植株高0.5～1.5m，成樖嘢幾乎平滑，喺嫩枝部分有短嘅軟毛。梗係圓柱形，有啲粗，下邊木質化，一般淡綠色或帶紫色。葉好似個蛋噉。花係單生嘅直立品種，生喺樹杈或葉杈之間，有短梗；花萼好似個筒噉，每年6～10月開花。果係直立嘅蒴果品種，表面生咗硬𡲗𡲗嘅針刺或有時將近平滑兼冇刺品種，熟咗之後淡黃色，每年7～11月結果。籽係黑色嘅扁圓品種。

適應環境
鍾意喺比較暖，有太陽同排水比較好嘅沙地泥生。

用途
植物嘅花同葉可以畀人睇。雖然個樣睇落去似秋葵，但成樖嘢有毒，唔食得。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
花可以做藥，除咗有麻醉作用外，重可以醫寒咳、哮喘、少痰等病。但唔理係做麻醉定醫咳喘，都要聽清楚醫生點講，唔係嘅話有好大機會中毒。

毒性
成樖嘢有超毒嘅生物鹼，尤其係籽最犀利。一唔小心食咗曼陀羅嘅籽，輕嘅會出現同阿托品中毒差唔多症狀，重嘅會出現休克、昏迷同呼吸麻痺，會隨時攞命。甚至連家禽、牲畜、魚類同鳥類、蜂類動物都唔例外。
曼雷薩籃球會

曼雷薩籃球會（英文：Bàsquet Manresa）係西班牙曼雷薩嘅職業籃球球會，依家打緊西班牙籃球甲級聯賽。
曼谷航空

曼谷航空（Bangkok Airways）係泰國嘅航空公司。
曼迪拉賈

曼迪拉賈（Mandiraja）係印尼中爪哇一個地區，人口8萬。
曾俞璇

曾俞璇（英文：Cosine），係臺灣音樂製作人。

簡歷
佢喺第18屆金曲獎入圍最佳專輯製作人獎。
曼陀鈴

曼陀鈴係種彈撥弦樂器，起源自文藝復興時期嘅意大利，由魯特琴演變出嚟。佢個大細同小提琴差唔多，有四對弦，用撥片彈。
曾一鳴

曾一鳴（粵拼：zang1 jat1 ming4；簡化字：曾一鸣；英文：Zeng Yiming；1982年7月3號—），係中國大陸男歌手，2002年以藝名「小鳴」同唱網絡音樂劇而出道。2004年，同陳淑芬（張國榮生前經紀人）、王未一齊寫《煙花燙》，紀念張國榮過世一週年。2009年，攞到湖南衛視 《節節高聲》季度冠軍。2013年，攞到湖南衛視《中國最強音》年度總冠軍。

經歷
1982年，喺湖南常德漢壽縣一個戲曲家庭出世。2002年，寫同唱網絡音樂劇《愛你是個錯誤》主題曲《當我再愛你的時候》，係當時好紅嘅網絡歌手。2004年，為紀念張國榮過世一週年寫歌《煙花燙》。2005年，簽約先之唱片公司，同出首張個人原創專輯《七月》；加盟泛亞龍族音樂 ，跟塗惠源學嘢並轉做幕後創作。2008年，簽約滾石唱片公司。
2009年，代表滾石唱片新人參加湖南衛視《節節高聲》並攞到季度總冠軍，同時佢原創歌曲《4400》都攞到季度金曲。同年出專輯《4400》。
2012年，解約滾石並成立曾一鳴音樂工作室。2013年，參加湖南衛視《中國最強音》並攞到全國年度總冠軍。同年7月出演個人首部微電影《The Last One》。同年都搞咗「歌者歸來」全國巡回演唱會澳門站同湖南衛視2014跨年晚會。
2014年頭，被評做「2013年度常德市十大新聞人物」，之後出全新單曲《像瘋了一樣》同《回家的路》。
2019年4月，做龔琳娜喺《歌手2019》金典歌王衝刺夜嘅助演嘉賓，合唱《一千個傷心的理由》。2020年2月，加盟湖南衛視《歌手·當打之年》，喺第二輪淘汰賽憑住《第一滴淚》奇襲蕭敬騰失敗攞唔到正式補位資格。
張允禎

張允禎（장윤정，Jang Yoon-jeong，1970年8月16號—）係1987年嘅韓國小姐。當時佢仲喺大邱市讀緊中學，係當年參賽佳麗中第三細嘅。第二年佢去中華民國台北參加當年世界環球小姐競賽，僅輸咗畀泰國環姐龐蝶·菈磯廊娜（Porntip Nakhirunkanok）攞到亞軍。
咁啱響比賽進行期間，渠哋兩個人住喺同一間酒店嘅同一個房間。環姐比賽之後，張允禎返到韓國做電視臺藝員，收尾做咗成功嘅節目主持人。
1988年響首爾（當時叫漢城）嘅奧運會開幕式上，渠係火炬接力手之一，之後渠讀淑明女子大學畢咗業，1996年同一位商人結婚，但係依家渠哋已經離咗婚。
張全祺

張全祺，香港親中派政治人，曾經參與2023年香港區議會選舉。
張凱榮

張凱榮係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
張凱貞

張凱貞（1991年1月13號—）係中華台北女子網球手。

球員生涯
張凱貞係右手揸拍（雙手反手），6歲開始接觸網球，2007年11月轉打職業賽。
張兆康

張兆康，香港電影工作者，曾經憑電影《明日戰記》入圍第41屆香港電影金像獎最佳服裝造型設計。
張凱鈞

張凱鈞，台灣民眾黨政治人物，2022年台灣地方選舉獲民眾黨提名參選新北市議員。

早年經歷
佢曾經係軍人，就讀過國防大學。之後，佢喺英國倫敦大學資訊所博士畢業。曾經做過聯速科技總經理、Digi Space 共創空間董事創辦人，仲有其他公職。

同柯文哲開設「元宇宙」聯名競選總部
2022年3月23號，佢同民眾黨主席柯文哲、立委蔡壁如、邱臣遠聯合聯名喺元宇宙平台Substrata開設「元宇宙」聯名競選總部，得到一啲網民關注。

浮報學費風波
佢就讀國防大學嗰陣，被派到英國進修，期間疑似浮報學費，國防部2012年啟動調查、之後案件去到桃園地檢署起訴。張凱鈞抗辯嘅時候話係因為佢喺洪仲丘案嗰陣，喺凱達格蘭大道參與抗議，所以被秋後算帳，但判決書就話，凱達格蘭大道當時有成10萬人，張凱鈞點知得佢係軍人，而且國防部係喺洪仲丘案發生前一年開始調查，唔存在秋後算帳嘅可能。

宣傳車輛違泊爭議
2022年3月，有網民揭露張凱鈞嘅宣傳車違規停拍，而且警察開過單都唔理，批評張凱鈞做法擾民。事件引起網紅四叉貓公開喺Facebook跟進，之後張凱鈞好快就回應話已經處理好。
青山穰

青山穰（1965年1月30號—）係日本嘅一個男配音員。

配音作品一覽
呢個表唔完整，歡迎加料。
青山禪院

青山禪院係香港青山東面山腳一座寺，相傳東晉末年起好，而家係一級歷史建築。
青山耕平

青山耕平（1989年8月28號—）係日本嘅一個男配音員。

配音作品一覽
呢個表唔完整，歡迎加料。
青山醫院

青山醫院，花名「青山」，係香港精神科醫院，位於屯門青松觀路15號，而家由醫院管理局管理，係新界西聯網其中一間醫院。青山醫院喺1961年落成，提供法醫精神科、老人精神科服務、兒童及青少年精神科、智障精神科、復康服務、精神科社康服務、屯門酒與藥物依賴組等服務。青山醫院所有病房都係設計用以接收自願同埋非自願入院嘅病人。

簡介
青山醫院喺1961年成立，係香港歷史最悠久嘅精神科醫院，為新界居民提供精神科住院服務，並管理多間精神科診所同日間醫院。此外，醫院亦為其他醫院嘅住院病人提供諮詢服務。除咗一般精神科治療之外，醫院並提供多項相關嘅專科服務同復康計劃。青山醫院係現時香港唯一設有精神法醫科嘅醫院，為研究生提供精神科訓練、臨床心理學同職業治療嘅實習訓練，並為精神科護士提供訓練。醫院透過舉辦定期嘅教育活動，加強社區對精神健康嘅認知同了解。

文化影響
香港人成日將「青山」一詞同精神病畫上等號。「入青山」，「青山開放日」呢啲詞都俾香港人攞嚟形容一個人精神有問題。
青山隼

青山隼（1988年1月3號—）係日本足球員，司職中場，效力過名古屋鯨魚，大阪櫻花，德島漩渦，及浦和紅鑽。
青岡櫟

青岡櫟（粵拼：cing1 gong1 lik1；學名：Quercus glauca），又寫青剛櫟或青棡櫟，又叫青岡、鐵椆（椆字讀雕，tit3 diu1）、氣象樹（hei3 zoeng6 syu6），係殼斗科櫟屬嘅常綠喬木同亞熱帶樹種，喺中國華南、華中、華北、東北、西南同西藏地區，及臺灣、朝鮮半島、日本、印度、歐洲同北美洲地區都可以搵到。

名
青岡櫟嘅第個名之所以嗌做氣象樹，係因為佢啲葉喺唔同天氣時會出現變色。

樣
植株高20～22m，胸徑1m；樹皮暗啡色，梗灰黃或啡黃，雖有些少平滑，但唔開裂，有唔明顯嘅細裂紋；樹枝啡綠，冇棱，細樖仔時有毛，但後期識甩。葉互生，樣似長嘅蛋形或橢圓，長8～14cm，闊2.5～6cm，先端漸尖，邊緣有鋸齒，基部楔形；葉面晴天時深綠到淡綠，雨天時轉紅，表面平滑，背面粉白，有疏生嘅短毛。花單生，公乸同樹，黃綠色，花公屬柔荑花序，花乸屬散生或簇生花序，兩種都係細長兼向下耷，花序軸有軟毛；每年3～4月開花。殼斗有5～7個圓環，樣似杯，直徑9～14mm，高6～8mm。果屬堅果，蛋形或橢圓形，喺殼斗入面生，凈露出原嚟嘅⅓～½，冇毛或披薄毛，果臍平坦或些少凸；每年10月結果。

用途
植株嘅梗比較硬，可以做木材，用嚟整車、船、運動器械等；籽有澱粉，可以浸酒、整點心同豆腐；殼斗同樹皮重可以提取橡膠。

氣象樹
植株嘅葉喺唔同天氣時識得變色。天晴時因為受到陽光，從而葉綠素受到光合作用而上升，花青素下降，所以樹葉通常係深綠到淡綠。雨天快到時，葉綠素因為唔受光合作用而下降，花青素上升，樹葉可以逐漸變紅。

有關嘅書
中国少年儿童百科全书 自然·环境 第454－455页　浙江教育出版社 ISBN 7-5338-1946-2/G·1942
胡先驌等 (2004)。《中國植物誌》 (中文)。中國：中國科學院。頁 第22卷,第315頁。喺2011-08-13搵到。
鳳坑

鳳坑（英文：Fung Hang），係香港新界北區一笪地方，喺沙頭角海西南，鹿頸同谷埔之間，有條鳳坑村，主要住張氏客家人。
鳳凰衛視香港台

喺2024年4月22號開始，鳳凰衛視香港台喺香港無綫電視提供嘅85號頻道播出。
鳳地站

鳳地站係香港輕鐵一站，代號340，屬於單程車票第3收費區，係少數高架輕鐵站之一。
鳳城粉粿

鳳城粉粿係順德鳳城嘅餃，亦係粵菜點心，餡有菜脯粒、花生、芫荽碎、豬肉碎、蝦米等，用澄麵皮包好，隔水蒸成。
鳳凰衛視

（全名鳳凰衛視控股有限公司，港交所：02008），係一間總部喺香港嘅華語電視台，喺1996年3月31號正式開播。公司董事局前任主席兼行政總裁係劉長樂。
2000年6月30號，鳳凰衛視喺香港創業板招股上市，當時上市編號係8002。2008年12月5號，鳳凰衛視轉去主板掛牌，上市編號係2008。
鳳園

鳳園（英文：Fung Yuen，舊Fung Un）係香港一地，係一谷，亦係一村。佢喺大埔東北，近香港教育學院。佢東南隔山係下坑。
村歸翕和鄉，屬大埔鄉事委員會。

地理
鳳園佔全個谷，有涌由九龍坑山，向東南流入鳳園，再南流入大埔海。鳳園谷口，原本就係大埔海，因爲大埔工業邨填海，谷口離海好遠。
個谷由於有涌，而谷地又平，都啱種嘢，所以舊時就開過唔少田。

歷史
鳳園嘅村，叫鳳園圍（英文Fung Yuen Wai，舊Fung Un Wai），喺谷嘅東北，近山之處。因爲家族繁衍，亦喺谷嘅其他地方起屋，所以原本嘅鳳園圍,又叫鳳園老圍，或者鳳園老村。條村喺大清交新界畀英國之前就有。之後谷又多咗啲村，舊圍南面有麥屋，遠啲東南有流坑，再南啲有田心同狗屎圍。

生態
鳳園係個生態價值高嘅地方，風水林生咗好多罕有草木，亦發現有蝴蝶一百八十種，佔全香港發現品種嘅七成半。
老圍北面近山，向汀角嗰邊，係個具特殊科學價值地點，係一九八零年漁農署（家下叫漁農自然護理署）所劃嘅，地有四十二公頃左右。二零零五年十一月，香港政府推行新自然保育政策，撥款喺鳳園推行土地管理協議試驗計劃。個計由大埔環保協進會，喺鳳園私人擁有嘅具特殊科學價值地點，做蝴蝶保育工作，為期兩年。
家下長實擁有鳳園谷毗鄰嘅地，而劃爲可作綜合發展用地。之不過，咁會影響鳳園生態環境，關乎蝴蝶存亡。重有係，鳳園有野戰發燒友，就算犯法，都喺到打野戰遊戲，留低垃圾，破壞自然。

交通
鳳園有鳳園路出汀角路入大埔。新界專綫小巴有20P綫，往來鳳園同大埔墟火車站。
李漢港楷

李漢港楷（Lee Hon Kong Kai）係隻手寫楷書字體，用喺香港七、八十年代嘅招牌之上，出自寫字佬李漢。招牌佬李威以前幫襯李漢，搵佢寫字。李漢臨退休之前，送咗好多手稿畀李威。家下李威個仔李健明決意將手稿數碼化成為電腦字體，同埋製作有關嘅產品。
李漢港楷除咗指字體出自李漢嘅港式楷書，亦係「你看港街」嘅諧音，即係「你睇下香港嘅街」噉解，睇下香港嘅街，就會見到李漢嘅招牌字。比起香港之前成日見嘅「北魏體」字型，李漢港楷就「行氣同勁度或稍有不及」，筆劃比較顯眼，勾得好生動，好似一個「熟口熟面嘅街坊」。
李漢港楷嘅字唔同部份黐埋，等安裝招牌嗰陣時，字唔同嘅部份會冇咁易分開，做起上嚟方便啲，亦減少出錯機會。
李健明自2016年開始已經將字體手稿轉化做電腦字，2020年7月佢搞咗個「李漢港楷字體眾籌計劃」，目標係要籌到至少七十萬港紙去整模版字。如果眾籌達標嘅話，每位肯捐至少950蚊港紙嘅支持者都可以攞到字體嘅永久通用授權證。到8月中，眾籌已經達標。
李漢雄

李漢雄，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
李漁

李漁（1610年—1680年），係明代末年到清代初年嘅文學家，浙江蘭谿人。最出名著作係鹹濕小說《肉蒲團》。
李漢祥

李漢祥，香港親中派政治人物兼社會福利界人士。

選舉經歷
喺2021年9月，佢成為香港特别行政區選舉委員會社會福利界委員。之後佢喺李家超無提政綱嘅情況下，有份提名李家超參與2022年香港行政長官選舉。
李潔瑩

李潔瑩（英文：Kit Li，1983年10月1號—），香港浸會大學畢業，老公係騎師梁家俊。佢係前香港賽馬會節目︰《賽馬直擊》主持之一，專業評馬人。因佢個樣同藝人李施嬅好似，而且兩個人都姓李，所以曾經被人誤會李施嬅係佢家姐。

經歷
李潔瑩喺2004年讀緊書期間，參加咗由商業電台同亞洲電視合辦嘅「馬壇廣播新人王」比賽，喺比賽中入咗五強 。比賽之後就踏入馬圈，做咗兼職賽馬主持。兩年之後轉做空姐，直至2008年因為同家人聚少離多，就放棄咗空姐工作，重返馬圈，正式投入評馬人工作。2016年10月16號，李潔瑩喺主持直播賽馬節目期間突然疑似講粗口，而有關片段更被人上載去互聯網，結果馬會將佢停職。之後，李潔瑩回應傳媒話佢因為唔能夠承受太多網上嘅留言壓力，而且同老公梁家俊已經有咗生仔大計，所以佢選擇辭職。生仔之後，李潔瑩喺2018年7月同蘋果日報簽約，喺馬經版寫專欄，重返馬圈。
李漢偉

李漢偉，係大韓民國嘅一個男藝人同埋演員。
李漢魂

李漢魂（粵拼：lei5 hon3 wan4；1895年11月23號—1987年6月30號），字伯豪，係廣東軍人，國民革命軍陸軍上將，鄉下係高州府吳川縣中山鎮（今日嘅湛江市吳川市黃陂鎮）。

後生
1919年，李漢魂喺河北保定軍校畢業之後，成為早期同盟會員。1930年代開始主政廣東。1938至1946年做廣東省政府主席。
佢試過喺龍眼洞買咗窟地起別墅，重同嗰時龍眼洞當地居民嘅關係好親密，創辦至德學校（今日嘅天河區龍洞小學）。[未記出處或冇根據]

晚年
1949年國民政府輸咗國共內戰之後，李漢魂全家搬咗去美國紐約州。佢哋一家喺White Plains開咗「China Garden」餐廳。
1982年李漢魂一家返過中國訪問。佢哋喺美國搭飛機，5月29號朝早凌晨到北京。中共派中央統戰部局長馬正信同中央統戰部部長楊靜仁等人去機場迎接。
1987年6月30號，李漢魂喺美國紐約州紐約過身，享年91歲。

屋企人
李漢魂18歲嗰陣由阿媽做主娶咗同村嘅陳金，生咗大仔李斌。李斌未夠1歲嗰陣，陳就染瘟疫死咗。李斌曾經留學德國同捷克，學習軍事。
陳金過身之後，又試由阿媽作主，李娶咗龐芷卿，生咗3仔1女：李煥（Huon Li）、李敢、李蘭芬、李楊。
1929年，李漢魂結識吳菊芳。吳1911年喺湖北宜昌出世，鄉下係安徽涇縣。佢哋原先諗住1932年响香港結婚，後來改喺韶關。抗日戰爭時期吳做廣東兒童教養院院長、廣東婦女生產工作團團長。1949年佢跟李漢魂移民美國，1999年病逝。
吳菊芳生咗6個仔女。1933年4月2號，女李湞（Virginia Cheng Li）喺廣州出世。1939年，仔李韶喺韶關病逝。後來仲生咗李淇、李沛（英文：Frederick Pei Li）、李浩（英文：Victor Hao Li）、李渼。李湞係洛杉磯加州大學公共衛生學院榮休教授。李沛係醫生、癌病專家，Li-Fraumeni症候群以佢命名。李浩係法律教授。
維基同享有多媒體嘅嘢：李漢魂
李漼

李漼（833年12月28號—873年8月15號），係大唐第十七位皇帝（唔計武則天），859年到873年在位，跟廟號叫唐懿宗。
李漼繼任皇位後，繼承伯父李恆、堂哥李湛驕奢淫逸嘅本性，而且在位期間，起義不斷，藩鎮割據重新興起，間接令大唐走向滅亡之路。
李小龍像

李小龍像（Bruce Lee statue）係香港九龍尖沙嘴星光大道一座刻劃武打巨星李小龍形象嘅銅像，高2.5米，形態嚟自電影《精武門》，2005年11月27號（李小龍65歲生忌）啟用。
李少榕

李少榕，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
抽樣計票

抽樣計票（Sample count）係一個星加坡選舉嘅行政安排，喺投票結束之後，每個票站會有100張選票抽出嚟點咗先，然後同一選區以內唔同嘅票站會加權處理，最後就會計出抽樣點算結果，為最終選舉結果提供參考。
新加坡政府聲稱，噉樣做係為咗避免非官方嘅虛假資訊或者推測嘅散播，而且亦可以用來驗證點票結果。
抽氣過濾法

抽氣過濾法係種過濾液體嘅方法，需要用到布氏漏斗、布氏燒瓶同埋真空泵，通常用喺再結晶實驗上面。
抽氣扇

抽氣扇（又叫排氣扇，英文：Exhaust fan或Ventilation fan）係種風扇，通常裝喺廁所同廚房嘅窗邊或者天花板頂頭，用嚟將室內嘅空氣抽出室外，令空氣流通。
抽筋

抽筋（英文cramp），唔自主突發肌肉收縮，通常只係一陣，而非長久，多常無傷害。發作時幾痛，發作肌肉郁唔到。開始好突然，之待持續數秒，數分鐘，嚴重啲成個鐘計。骨骼肌有，平滑肌有。骨骼肌抽，一係過攰，一係缺少幾類礦物質，缺鉀，缺鈉，缺鎂，都可能。平滑肌抽，見於月經時，或腸胃炎時。
抽絨毛

抽絨毛（粵拼：cau1 jung4 mou4，英文：Chorionic Villus Sampling），係一種畀大肚婆用嚟睇下個蘇蝦有冇染色體異常或者啲遺傳病嘅產前檢查。抽絨毛就係通過抽走胎盤入面一啲絨毛細胞樣本嚟做分析。由於呢樣檢查要伸條細軟管入去子宮度，所以有一定嘅風險，有機會會流產。
抽認卡

抽認卡或稱閃卡（英文：Flash Card）、字卡，係一小塊紙片，喺學校入面用嚟做輔助教學。抽認卡可以用嚟記錄詞彙、歷史事件時間、公式等等。使用抽認卡嘅目的主要係幫助記憶，提高學生嘅學習動機、以及喺課堂上為學生提供多種感官嘅刺激。你喺每張卡片上面寫下一個問題（同時喺背面記低答案），用佢哋嚟測試自己，並根據你嘅測試、學習結果將佢哋進行排序、分組。
各種唔同形式嘅英語教學抽認卡
呢種策略令到學習更加有選擇性，即係：喺一組嘅卡片越難，你就越要花時間複習呢一組。於是，你就可以節省好多學習時間。有指，閃卡過份著重於生字或會對語言嘅掌握有限。呢個方法係由德國心理學家瑟巴斯坦 · 萊特納喺20世紀70年代提出嘅。 Pimsleur 語言課亦係基於類似嘅想法。

例子
“五輪學習法 ” 係應用抽認卡嘅典型例子。其原理係：
喺人腦入面有短期記憶同長期記憶之分。
研究記憶規律，一個事物重複記憶五次，更有可能入腦成長期記憶。
抽濕機

抽濕機，係種電器，裝喺房入面嘅位置，用嚟減低環境濕度，一般喺天氣潮濕時開住。

史
第一部除濕機係由美國發明家威利斯·開利（Willis Carrier）喺1902年製造，目的係對布魯克林嘅一間印刷廠做除濕工作，開利認為呢項發現激發咗佢後嚟喺冷氣機方面嘅成果。
抽油煙機

抽油煙機，係種廚房電器，裝喺爐上面嘅位置，用嚟抽走煮食時嘅油煙同其他氣味。
抽腦脊液

抽腦脊液，或者叫抽脊髓，醫學上叫腰椎穿刺（英文：Lumbar puncture），係喺腰椎插針抽取腦脊液嘅醫療檢查。
鴉倫艾達

鴉倫艾達（英文：Alan Alda，1936年1月28號—）係個美國男演員、導演、編劇同作者，攞過六次艾美獎同金球獎。
鴉洲

鴉洲，香港一島，喺新界東北沙頭角海之中，就近鹿頸同南涌。
鴉崗

鴉崗（粵拼：aa1 gong1）係中國廣東廣州嘅地名，喺白雲區石井西北角；西靠白坭河；北靠流溪河；東同南邊靠朝陽村。321國道嘅K3+480～K0+710標記位。
呢個村相傳喺南宋尾由中原移民到廣東南雄珠璣巷後再搬入白坭河同流溪河匯合處東南角附近嘅地方。其中人口比較多嘅有蕭、何等九大姓氏家族響度。
鴉巢山

鴉巢山（Crow's Nest），係香港嘅山，海拔高194米，喺深水埗區蘇屋以北。
鴉打街

鴉打街（英文：Arthur Street），係香港九龍油麻地嘅一條馬路，由眾坊街開始，去到文明里。

名
條街官方中文名叫「鴉打街」，但街上面一個遊樂場叫「雅打街臨時遊樂場」，所以有啲人會寫錯街名做「雅打街」。
鴇田正憲

鴇田正憲（1925年6月24號—2004年3月5號）係日本足球員，司職前鋒，曾經喺1951～1959年間爲日本足球代表隊出場12次，入咗2球，重參加過1956年夏季奧林匹克運動會。
鴉女星

鴉女星（Koronis），即係小行星158，係太陽系小行星帶嘅一粒小行星，喺1876年1月4號發現。
東山洋樓

東山洋樓（粵拼：dung1 saan1 joeng4 lau2）係中國廣東省廣州市入面，有嶺南建築同洋樓嘅風格喺埋一齊嘅民宅建築。

歷史
1915年，喺美國返咗嚟中國嘅海歸資本主義家——黃葵石，去咗廣州市政府嗰度買咗龜崗嘅1.2萬幾㎡嘅荒地返嚟，佢將啲地剷平咗之後就劃咗龜崗一、二、三、四馬路出嚟，之後一班美國嘅華僑都先後嚟咗嗰度買地起樓。之後無耐，美國華僑楊遠榮同楊延藹兩兄弟一齊將離龜崗冇幾遠嘅江嶺嗰座山仔都剷平埋，搞咗條江嶺東、西兩條街（而家係江嶺東、西路）出嚟。結果嗰時之前嘅鄉下菜地出咗好多帶有歐美風格嘅私家洋樓別墅出嚟。
民國政府時期，嗰時做官啲人就猛咁喺嗰度起別墅同官邸出嚟，搞出咗喺新河浦同龜崗一帶，600幾棟中西合璧嘅紅磚洋樓仔出嚟。而嗰啲洋樓仔就變成而家廣州嘅洋樓仔特色。

風格
呢啲建築特色係用紅磚嘅清水外墻、柱式門廊、柚木嘅門窗、庭院仔搞出嘅獨院式花園，喺嗰時嘅廣州，算係比較得意同幾有特色嘅住宅。尤其係新河浦地區，成街嘅西洋式騎樓同早期嘅花園式住宅話成係「東山洋樓」。
東山道

東山道係古代日本嘅一個地區，五畿七道嘅「七道」之一，喺本州北部同中部內陸。
東山賓館

東山賓館 (廣州)：喺廣東省廣州市越秀區。
東山賓館 (蘇州)：喺江蘇省蘇州市吳中區。
東山湖公園

東山湖公園（粵拼：dung1 saan1 wu4 gung1 jyun2），簡稱東湖公園，係廣東省廣州市嘅一間公園，係喺大沙頭東端原名「崩口塘」嘅低地，後尾畀人工改建成東山湖公園，宜家喺東山海印橋東北邊同二沙橋北邊冇幾遠嗰度。
呢間公園喺1958年開始逳手起，1959年5月1號起好兼開放。佢既係前東山區（喺2005年取消咗）入面嘅綜合性文化休息公園，又喺1963年入選咗羊城八景，嗌「東湖春曉」。

地理位置
呢間公園嘅西邊係東湖路；南邊係珠江；東邊係珠島賓館；北邊係龜崗商業區。

名
其實呢間公園出喺古代廣州城嘅北邊——小東園嘅一座山仔，而呢座山仔同流花湖西南邊嘅西山、北邊嘅北山（而家係越秀山）相對應，所以「東山湖」嘅名就係噉嚟。公園簡稱「東湖」係因為對應返舊時藥洲嘅西湖。

敘述
呢間公園嘅佔地面積有33.114公頃，不過陸地嘅面積重細個水域面積，其中陸地面積有12.2公頃，而水域面積有20.914公頃咁大。公園入面好似成座山水畫噉，湖入面啲水都好清下。其中湖入面有5個半島同1個孤島響度，每個半島到島之間有九曲橋、五孔橋、拱橋連埋一齊，同有嶺南特色嘅亭、廊、榭、閣、花架形成一體。而花卉方面，呢間公園入面種咗紫荊同柳堤響度，入面有10000幾樖110種唔同嘅喬灌木響度，一到春天就好靚。喺春天同秋天嗰陣，公園重會辦大型花展。

入面嘅設施
公園入面有舞廳、桌球室、電子遊戲室、老人活動中心、滑冰場、小賣部等娛樂基礎設施，重有釣魚區、撐艇區等遊樂區域；同埋酒樓、酒吧呢啲餐飲區。
東山百貨大樓

東山百貨大樓（粵拼：dung1 saan1 baak3 fo3 daai6 lau4）；簡稱東百（dung1 baak3）；佢係中國廣東省廣州市嘅一間百貨商店，喺越秀區署前路最南邊嘅廟前西街口嗰度。呢間嘢喺1983年開業。

前世
百貨前身係1948年由朱南英等人集股，喺永漢路（呢家嘅北京路）創辦嘅美華百貨公司。到中共建政後嘅1970年，以「備戰需要」畀當局併埋署前百貨商店做東山百貨商店。喺1973年將部分資源遷咗去美華址，做成市紡織百貨展銷商店（即後尾嘅廣百）。1983年東山百貨商店址起咗新大樓，就咁用返宜家嘅名。

依家嘅控制方
呢間商場係由東山百貨大樓集團嚟負責開發。
經營面積：6000平方米

主要經營
呢間百貨一般係搞百貨業，批發，零售，代購，代銷：百貨，五金，交電，紡織品，服裝，工藝美術品，日用雜貨，傢俱，副食品及其他食品，通信器材，電子電腦同配件，摩托車零售：煙，酒，藥品銷售同維修呢啲嘢。
林詠雯

林詠雯（Lam Wing Man，1982年11月15號—），係前香港新聞主播從業員，2010年開始做亞洲電視新聞記者，2015年轉投無綫電視，2017年加入香港電台。

簡歷
林詠雯佢喺香港理工大學新聞與傳播學系畢業，佢同年分別加入亞洲電視、無綫電視擔任記者同埋嘅新聞主播。
林謀泉

林謀泉（Lim Biow Chuan，1963年5月22號—）係新加坡嘅人民行動黨政治人物，而家係蒙巴登選區嘅議員，2016年1月去到2020年8月期間係國會嘅副議長。

早年生涯
佢早年就讀新加坡 Victoria School 同埋淡馬錫初級學院，之後喺新加坡國立大學完成左法律學位，並且曾經同新加坡工人黨議員林瑞蓮係同學。
佢喺1989年開始擔任律師，喺1990年起擔任過惹兰勿刹嘅社區領袖，去到2001年嘅時候因為服務社會獲得公共服務獎章（Public Service Medal）。

國會同埋公職工作
林謀泉喺2006年出戰馬林百列集選區當選做咗國會議員，之後喺2011年轉戰蒙巴登選區，一直連任到而家。其中喺2020年新加坡大選，好多人民行動黨嘅候選人，得票都少咗，但佢係少數得票有上升嘅。
另外，亦有一啲傳媒形容佢唔會完全跟住黨嘅主旋律運轉。例如，佢曾經呼籲過政府以更開放嘅態度對待建設性嘅批評同埋理性嘅辯論，唔好用一副盛氣凌人嘅樣貌對待唔同政見嘅人。同時佢又呼籲反對黨作出建設性嘅辯論，並且抵禦破壞性嘅言論。

消費者權益工作
佢亦擔任新加坡消費者協會會長，並且喺任內同香港消委會訂立互通投訴機制。
另外，喺2019年7月，華為推出響應新加坡54週年國慶嘅銷售活動，畀年滿50歲的新加坡人以54元的價格出售佢哋嘅Y6 Pro手機，後來演變成消費者買唔到折扣手機，引發極大嘅不滿情緒。林謀泉就呼籲新加坡競爭與消費者委員會介入，公開譴責華為，向呢啲違例公司發出強烈信號，保護消費者。

蝦碌事件
喺2014年12月，林謀全喺選區內掛咗一批祝賀居民聖誕同新年快樂嘅橫幅，但係就將 Merry 寫作做 Marry，變成咗同聖誕結婚。林謀全回應話會要求班集選區官員下次小心啲。
林詠倫

林詠倫（英文：Alan Lam，1980年4月18號—），係香港男歌手，跳唱男子組合E-kids成員，2002年出道。
林誠道

林誠道（1996年4月4號—）係日本足球員，司職中場，效力鳥取飛翔。
林說金曲

《林說金曲》（Suet Be Music），係香港電視娛樂製作嘅音樂節目，2017年4月3號到5月26號逢禮拜一到五深夜00:30-00:35喺ViuTV播，由林雪主持。另外呢個節目會提前個半鐘（逢禮拜一到五夜晚11:00）率先喺官方網站（viu.tv）、官方流動應用程式、官方Facebook專頁同官方Youtube頻道發放。
節目想將香港本地音樂推廣到電視觀眾，每個禮拜會收集5首MV，由林雪親自去街搵人揀自己心水，揀中嘅MV會喺節目播，而同一首MV可能會被揀中多過一次。
呢個節目播咗40集後，同《歌度有…》合併做《歌度有…林說金曲》。
林護堂

林護堂 (廣州)：廣州西關廣醫三院入面嘅其中一個院舍建築。
林護堂 (香港)：香港嶺南大學6座學生宿舍之一。
林語堂

林語堂（1895年10月10號—1976年3月26號）係中國近代文學家，福建漳州龍溪人，上海聖約翰大學英文學士、美國哈佛大學比較文學碩士、德國萊比錫大學語言學博士，做過北京大學英文系教授、廈門大學文學院院長、聯合國教科文組織美術與文學主任等職務，更兩度攞過諾貝爾文學獎嘅提名。佢1976年死喺香港，終年80歲。
黑泉路

黑泉路（粵拼：hak1 cyun4 lou6；簡化字：黑泉路；普通話讀音：hēiquánlù）係中國北京嘅南北走向馬路，喺朝陽區。南邊從北五環中路同林萃路嘅交界開始，一直去到北邊嘅西小口路同建材城路嘅交界。

敘述
全長3.3km，闊41米，雙向6車道。
黑海海峽

黑海海峽又叫土耳其海峽，係土耳其一個海峽，西面係地中海愛琴海，東面係黑海，由伊斯坦堡海峽、馬摩拉海同達達尼爾海峽組成。
黑河璦琿機場

黑河璦琿機場（粵音：hak1 ho4 oi3 wan4 gei1 coeng4）係喺中國黑龍江嘅一個機場，喺1958年嗰陣起好。
黑河貴矢

黑河貴矢（1981年4月7號—）係日本足球員，司職守門員，效力過清水心跳，東京綠茵，千葉JEF聯，Japan Soccer College，及新潟天鵝。
黑洋紫荊旗

黑洋紫荊旗（英文：Black Bauhinia flag），簡稱黑紫荊旗，係2019年香港反修例運動一支旗，用而家嘅香港特別行政區區旗做藍本去改，將紅色底改做黑色底，有幾個唔同嘅版本。

設計
黑洋紫荊旗設計主要有三款：第一款入面，右邊兩塊花瓣望落好似枯萎緊咁；而第二款就同第一款一樣，都鏟走咗中國國旗上面嗰五粒星，但五塊花瓣都有血跡而且支旗長短比起原本支區旗更加接近一個正方形，創作人覺得一國兩制喺度不斷凋零，香港人嘅基本權利正一步步俾人侵蝕緊；第三款設計就比較簡單，只係將原本支區旗個紅底變做黑底。
黑洋紫荊旗唔同款式第一款第一款 第一款第一款 第一款，徽章第一款，徽章 第二款第二款 第三款第三款 第三款，無星第三款，無星

使用
有示威者喺立法會會議廳入面掛咗一塊黑洋紫荊旗
黑洋紫荊旗曾經喺2019年香港七一衝突嘅佔領立法會入面用，嗰陣立法會綜合大樓外面同埋金紫荊廣場嘅中國國旗俾人降咗落嚟，升起咗支黑洋紫荊旗，原本支區旗就俾人下半旗，區徽上面嘅白洋紫荊都俾黑油噴污糟，剩係留低香港特別行政區幾隻字，以示議會冇辦法反映民意。
之後，黑洋紫荊旗繼續喺唔同場合出現，例如香港眾志就試過喺2019年7月響中環遮打道嘅和平紀念碑升起黑洋紫荊旗，悼念反修例運動入面自殺嘅市民，另外一啲遊行人士就喺同一個月嘅遊行入面響香港西九龍站出面嘅旗杆升起黑洋紫荊旗。8月，有班香港理工大學學生想見校長滕錦光但唔成功，之後將校園入面支旗桿上面嘅理大校旗換做黑色紫荊旗。9月，喺香港大球場舉行嘅世界盃外圍賽，有球迷喺看台舉高黑洋紫荊旗，又著住黑洋紫荊旗上身衫。
2020年3月3日，喺ViuTV播出嘅《究竟食咗乜》節目上，藝人黃秋生頂帽有黑洋紫荊旗，但就俾電視台模糊處理，有網民質疑電視台自我審查。
除咗示威者之外，都有香港警察做緊嘢嘅時候戴住個黐住一塊黑洋紫荊旗嘅頭盔。
而喺西班牙巴薩隆拿一場加泰隆尼亞獨立運動遊行入面，有示威者舉起黑洋紫荊旗，同加泰隆尼亞旗並列。臺灣都有網民喺Facebook揀黑洋紫荊旗做頭像。

爭議
呢支旗嘅設計曾經俾香港海關同埋香港警察話涉及香港區旗區徽使用暫行辦法以及版權問題。有律師同埋親中建制派人士，例如陸偉雄就話「黑紫荊旗」唔符合區旗規格，而且冇授權，所以犯咗《中華人民共和國國旗法》。不過佢又話除非有足夠證據，唔係都好難追究支旗來源。而另一種睇法就話呢支旗目的冇侮辱效果，而只係想表達一國兩制已「死」嘅意思。至於將黑洋紫荊旗用嚟做大頭相嘅行爲，關鍵評論網就覺得無辦法完全排除法律風險，但喺忠於人權嘅法律分析下香港人係有用呢啲設計嘅權利。
黑津勝

黑津勝（1982年8月20號—）係日本足球員，司職前鋒，效力鳥取飛翔。
黑河奈美

黑河奈美 ，係日本嘅一個女藝人同埋配音員。
黑海

黑海（粵拼：hak1 hoi2）係歐亞大陸嘅一個內海，面積有約42.4萬平方公里咁大。黑海同地中海之間有土耳其海峽連住。流入黑海嘅主要河有多瑙河。沿海國家有土耳其、保加利亞、羅馬尼亞、烏克蘭、俄羅斯同格魯吉亞，而沿海重要城市有伊斯坦堡、布爾加斯、瓦爾納、康斯坦察、圖爾恰、敖德薩、塞瓦斯托波爾、巴統等等。

名
黑海個名係由外文譯過嚟，至於點解係黑，有認為係因為古希臘嘅航海家認為佢水色黑過地中海。另一個講法係同五色有關，北方玄武，即係其實係 ｢北海｣，指土耳其以北。呢個名嘅文字記載唔早過十三世紀，但係有證據喺更早嘅年代已經出現。

水文學
由呢幅SeaWiFS嘅圖可以睇到海面複雜嘅洋流互動。
黑海係世界上最大嘅永分層水體。深層水冇同接觸大氣獲得氧氣嘅表層水混合。結果就係超過九成嘅黑海深層水係缺氧水體。黑海嘅環流模式主要受盆地地形同河流入水量控制，導致垂直結構層化嚴重。由於呢種極度分層嘅特性，佢被歸類為鹽楔型河口。
經博斯普魯斯海峽同達達尼爾海峽從地中海流入嘅水，鹽度同密度都高過流出去嘅水，形成咗經典嘅河口環流。即係話，密度較大嘅地中海水喺盆地底部流入，而較淡嘅黑海表層水就喺近表面位置流入馬爾馬拉海。根據Gregg（2002）嘅研究，流出量係每秒16,000立方米或者每年大約500立方公里，流入量係每秒11,000立方米或者每年大約350立方公里。
可以估計出以下嘅水量收支：Template:仮リンク
入水量：每年900立方公里
河流總入水量：每年370立方公里
降水量：每年180立方公里
博斯普魯斯海峽入水量：每年350立方公里
出水量：每年900立方公里
蒸發量：每年400立方公里（自1970年代起大幅減少）
博斯普魯斯海峽出水量：每年500立方公里
博斯普魯斯海峽南部門檻位於現今海平面以下36.5米（博斯普魯斯海峽最淺橫截面嘅最深處，喺多瑪巴切皇宮前面），濕截面面積大約38,000平方米。入流同出流嘅平均速度大約係每秒0.3至0.4米，但喺某啲地方會有更高嘅流速，引起顯著嘅湍流同垂直剪切。呢啲現象容許兩層水進行湍流混合。表層水喺離開黑海時實用鹽度單位（PSU）為17，到達地中海時鹽度增加到34 PSU。同樣，鹽度為38.5 PSU嘅地中海入流水喺到達黑海時鹽度會降低到約34 PSU。
平均表面環流係氣旋式；黑海周圍嘅水喺盆地範圍內形成一個沿陸架邊緣嘅環流，稱為邊緣流。邊緣流嘅最大流速大約係每秒50-100厘米。喺呢個大環流入面，仲有兩個較細嘅氣旋式環流，分別喺盆地嘅東部同西部運作。東部同西部環流喺冬季係組織良好嘅系統，但喺夏季同秋季會分散成一系列相互連接嘅渦流。喺呢啲較暖嘅季節，周邊流嘅中尺度活動變得更加明顯，而且會受年際變化嘅影響。
喺邊緣流之外，由於沿岸地區嘅上升流同「風旋度」機制，形成咗好多準永久性嘅近岸渦流。呢啲特徵嘅年內強度受季節性大氣同河流變化嘅控制。喺春季，巴統渦流會喺海嘅東南角形成。
喺表層水之下​——​大約50到100米​——​有一個鹽躍層，佢喺冷中間層（CIL）停止。呢層由冷而鹹嘅表層水組成，係由於冬季局部大氣冷卻同河流入水減少而形成。佢係冬季表層混合層嘅殘留。CIL嘅底部由一個主要嘅密度躍層標記，大約喺100至200米深，呢個密度差異係深層水隔離嘅主要機制。
[[ファイル:OrduCoast.jpg|thumb|土耳其奧爾杜嘅黑海海岸]]
密度躍層之下係深層水體，呢度嘅鹽度增加到22.3 PSU，溫度升高到大約8.9°C。水化學環境由有氧轉變為無氧，因為細菌分解沉降嘅生物質會用盡所有嘅游離氧。微弱嘅地熱加熱同長滯留時間會形成一個好厚嘅對流底層。
黑海海底河流係一股特別鹹嘅水流，佢經過博斯普魯斯海峽，沿住黑海海床流動。呢條河流嘅發現喺2010年8月1號公布，係由利茲大學嘅科學家發現嘅，係首次發現嘅同類型河流。呢條海底河流源於鹹水經博斯普魯斯海峽從地中海流入鹽度較低嘅黑海。

水文化學
由於海底水層缺氧，令到有機物質，包括人類活動嘅產物好似船體，都可以保存得好好。喺高表面生產力嘅時期，短暫嘅藻華會形成富有機物嘅層，稱為黑泥。科學家報告話，每年都會有一次浮游植物嘅藻華，呢啲情況可以喺NASA好多野嘅圖像見到。 由於黑海有呢啲特徵，所以對海洋考古學有興趣，因為喺缺氧層中發現咗狀態保存得好好嘅古代沉船，例如位於土耳其錫諾普海岸缺氧層嘅拜占庭沉船錫諾普D。
模擬顯示，如果有小行星撞擊黑海，釋放出嘅硫化氫雲會對黑海沿岸嘅居民健康甚至生命構成威脅。
有孤立嘅報告話，黑海喺雷暴期間有火光出現，可能係閃電點燃咗由海底滲出嘅可燃氣體。

海洋生態
睇埋：黑海魚類列表
位於喬治亞波季嘅港口
黑海擁有一個活躍同動態嘅海洋生態系統，主要係由適應鹹淡水、富含養分嘅物種主導。好似所有海洋食物鏈咁，黑海亦都有唔同嘅營養級，當中包括自養藻類，如矽藻同渦鞭毛藻，佢哋係基本嘅生產者。流經歐亞大陸同中歐嘅河川系統將大量沉積物同溶解嘅養分引入黑海，但呢啲養分嘅分佈受到物理化學分層嘅影響，而物理化學分層又係由季節性地理發展所決定。
喺冬天，強風會促使對流翻轉同養分上升，而炎熱嘅夏季氣溫會導致顯著嘅垂直分層，形成一層溫暖嘅淺層混合層。 日照時長同日照量亦都控制住透光層嘅深度。喺底層水域，養分供應有限，因為缺氧嘅底層水係氨嘅硝酸鹽形態嘅減少之源。底棲區亦都喺黑海嘅養分循環中扮演住重要角色，化能合成生物同缺氧嘅地球化學途徑回收咗啲養分，佢哋可以被上升到透光層，增加生產力。
總體上，黑海嘅生物多樣性大約係地中海嘅三分之一，並且受到自然同人為入侵，或者「地中海化」嘅影響。

浮游植物
2004年，黑海中嘅浮游植物爆發同沉積物形成咗明亮嘅藍色漩渦。
黑海中主要嘅浮游植物群包括渦鞭毛藻、矽藻、球石藻同藍細菌。通常，浮游植物嘅年度發展周期係由春季時期大量嘅矽藻同渦鞭毛藻主導，夏季期間喺季節性溫躍層以下係一個較弱嘅混合群落發展，然後喺秋季表面密集增產。 呢種生產模式喺春季末同夏季期間會出現Emiliania huxleyi 爆發。
渦鞭毛藻
渦鞭毛藻嘅年分佈係由春季末同夏季期間喺次表層水域長時間爆發所定義。喺十一月，次表層浮游植物生產同表面生產結合，因為水團同亞硝酸鹽等養分嘅垂直混合。 黑海中主要爆發嘅渦鞭毛藻物種係裸甲藻屬 sp. 根據估算，黑海嘅魚類總數超過 180 種，喺呢啲魚類入面，19 種係只喺黑海生存嘅原生物種。黑海嘅魚類大多數都係淡水魚，佢哋喺海水嘅影響下演化成為咸水魚。有啲魚類，例如 鯡魚 和 鯽魚，係由北方嘅淡水環境入侵黑海。
林喬

林喬（粵拼：lam4 kiu4；1985年11月25號—），係中國大陸填詞人、唱片企劃人、製作人等。佢喺中國大陸同港台地區，為好多出名歌手發表過大約二百首歌詞，連企劃各種作品七百幾首。成功策劃過幾十張唱片。

經歷
2008年，佢同過趙薇合作《天使旅行箱》，被媒體叫做趙薇「御用」作詞人。
林嘉緯

林嘉緯（粵拼：lam4 gaa1 wai5，英文：Lam Ka Wai，1985年6月5號—）係香港職業足球員，司職正中場同進攻中場，為近年最出色嘅中場指揮官，獲得前香港足球代表隊隊長蔣世豪欽點為接班人。家下效力香港超級聯賽球會富力R&F。

生涯
林嘉緯出生響二合青年軍，響2002年加盟流浪。

逸聞
林嘉緯響參加亞少盃時曾經響一場比賽一扭七，獲得流浪師兄文彼得同陳偉豪笑稱「緯哥」以及改稱同隊嘅大師兄譚兆偉「偉仔」。
林嘉緯響2011年試過上網不慎中毒而響Facebook分享色情資訊，因而被網民封以「AV緯」嘅花名，佢亦因擁出色罰球技術而俾人同日本球星中村俊輔相比而得「中村嘉緯」之稱。此外，佢亦自言因先天體質問題，即使點操練亦只得70分鐘體能，未能全力應付全場賽事，只能靠經驗補足。呢個亦係佢一直未能外闖加盟水平較高聯賽球隊嘅原因之一。
林善懿

林善懿（英文：Sinyi Lam，1994年12月29號—）係Youtube頻道富途牛牛主持，佢之前佢做過有線電視及NOW TV主播。

簡歷
林善懿2017年喺香港城市大學畢業，之前去過香港電台做實習記者，到2017年加入咗有線電視做主播。皆因免費頻道香港開電視（前身奇妙電視中文台）會轉播有線新聞，所以喺香港開電視都會見到佢。佢個樣睇落好後生，畀網民封做「學生妹主播」。2019年8月，佢離開咗有線電視，同月轉投now TV，做財經組記者。
林嘉欣

林嘉欣（粵拼：lam4 gaa1 jan1；英文：Karena Lam；1978年8月17號—）係一個響加拿大溫哥華出世嘅電影演員。佢早前以歌手身分出道，一連出咗幾張唱片。

介紹
林嘉欣係近年好有潛質嘅電影女演員，出道冇幾耐就贏咗好多獎項。佢憑住2002年電影《男人四十》就攞到香港電影金像獎最佳新人同最佳女配角獎，之後同「哥哥」張國榮合作拍攝《異度空間》，亦有突出嘅表現。2005年同八大影帝同埋劉心悠合演嘅《阿嫂》亦都幾矚目，2006年7月，林嘉欣第一次踏足舞台參與劇場組合製作，由詹瑞文同甄詠蓓導演，以幾米繪本作創作靈感嘅兒童音樂劇場《月亮7個半》。2008年，再度以電影《親密》提名香港電影金像獎同金馬獎最佳女主角。2009年，憑此片於韓國忠五路國際電影節奪得最佳女主角獎，2010年開始參與中國大陸電影《魔俠傳之唐吉可德》嘅演出。
2011年8月，林嘉欣喺北京復工。2012年12月，淡出影壇嘅林嘉欣喺電影《大上海》為袁泉飾演嘅葉知秋擔任粵語配音。2014年擔任第38屆香港國際電影節評審委員。
2015年，林嘉欣喺《男人四十》上畫十三年後再次同張學友合作，參演袁劍偉執導嘅《暗色天堂》。同年11月21號，佢憑住臺灣電影《百日告別》而得到金馬獎最佳女主角獎。佢到宜家已成功羅到金馬獎最佳女主角、最佳女配角同埋最佳新演員獎，成為演技獎大三元嘅第一人。
2016年，林嘉欣憑港產片《暗色天堂》提名第35屆香港電影金像獎最佳女主角，事前被視為大熱，不過最終輸咗畀春夏，未能再創大滿貫。
2017年11月，林嘉欣連續第三年推出繪本圖書，佢喺接受訪問嘅時候話繪本嘅靈感來自兩個女 Kayla同Sofie；尤其喺繪本第一輯入面，Kayla同Sofie兩個角色其實都幾受歡迎，今次佢兩個女仲更加有份參與。喺互聯網上頭嘅討論區，林嘉欣都係所有媽媽嘅熱門搜尋。除此之外，佢時不時同大家分享親子趣事，因此好多網民對佢嘅教養方式都表示為之大讚。
2018年2月，林嘉欣接受訪問時親自拆解過有關於佢嘅四大都市傳說。
林嘉宏

林嘉宏（Lam Ka Wang，1997年9月14號—）係香港男模特兒，屬Jam Cast旗下。佢讀書嗰陣已經開始擔任兼職模特兒，2021年喺香港恒生大學工商管理系學士畢業後簽約JamCast正式出道，憑住ViuTV電視節目《戀愛Staycation》漸為人所熟識。
鵝頸

鵝頸（Bowrington），又按英文繙寶靈城，係香港一地，喺香港島上，佢約莫係堅拿道一帶，天樂里同波斯富街之間，摩利臣山之東。今歸入灣仔區。

地理
鵝頸之東爲東角，西爲摩利臣山，南爲跑馬地，北爲填海區。皇后大道東以南，視爲跑馬地，北則視爲鵝頸。

史
鵝頸喺域多利城之中，四環九約第八約。
鵝頸南面嘅跑馬地，原本係黃坭涌，涌水就北流入海，涌口係種米澤地。涌口對出，係利園山同摩利臣山夾出嘅淺灘地。英人收地兼去水，變成跑馬地，而喺灘地開涌直入域多利海口。而入海之處，係當時真正嘅灣仔，喺東角之西。
到十九世紀五十年代末，當時香港總督寶靈，打算喺涌口一帶起城，而城名以佢命名，叫寶靈城（Bowrington）。因填地之故，要將黃坭涌嘅水，開條涌出海，當時人叫鵝頸涌或者鵝澗，英文叫Bowington Canal。由於水道長而窄，似鵝頸。電車路一段，有橋過涌，所以叫鵝頸橋，橋呢條順理成章叫鵝頸橋。
二十世紀初，有香港八景之一，其一係鵝澗榕蔭，就係便鵝澗兩岸同利園山嘅榕樹。
後尾涌成暗渠，渠上有堅拿道天橋。

公共設施
市政局喺鵝頸設街市，名鵝頸街市。另有棟鵝頸熟食中心。二千年時歸食物環境衞生署管。
鵪鶉

鵪鶉（粵拼：ngam1/am1 coen1；學名：Coturnix coturnix）既係雉科鶉屬嘅雀，又係種家禽。一般分佈喺歐亞大陸嘅西邊同非洲。細隻，人養來食，食佢嘅肉，食佢嘅蛋。
鵬程街

鵬程街（英文：Pang Ching Street），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
鵝頸街市天台兒童遊樂場

鵝頸街市天台兒童遊樂場，香港公園之一，遊樂場之一，喺灣仔灣仔道，鵝頸街市天台，英文叫Bowrington Road Market Roof-top Children's Playground。行政上歸灣仔區。設施有戶外乒乓球檯。
鵠坡縣

鵠坡縣（粵音：huk6 bo1 jyun6），係喺泰國北大年府嘅一個縣。家下嘅面積夾埋339.4平方公里，約莫6.5萬人喺呢度住緊。
放電

放電（electric discharge）係指電喺一個被外界施加嘅電場當中、透過氣體等嘅媒介釋放同傳播。
放線菌

放線菌係一類革蘭氏陽性嘅細菌，生物學係屬細菌域下面嘅門同綱，叫放線菌門同放線菌綱。佢哋主要生長喺土壤入面。
放試

《放試》（Test Experimental）係香港奇妙電視製作嘅真人騷節目，由盧海鵬、趙海珠、林小珍、李尚正、簡采恩、鄺家銘主持，2017年5月20號至7月22號逢禮拜六22:30－23:30喺奇妙77台首播。節目會喺街頭設計模擬場景，用隱蔽鏡頭去揭露香港人真正特質。